**Razpis za mobilnosti študentov v visokošolskem izobraževanju z namenom študija in prakse v tujini v okviru programa Erasmus+ za študijsko leto 2020/2021 in 2021/22**

**(programsko leto 2020)**

**Izrazi zapisani v moški slovnični obliki so uporabljeni nevtralno za ženske in moške.**

1. **NAMEN IN CILJI**

Erasmus+ je evropski program na področju izobraževanja, usposabljanja, mladine in športa za obdobje 2014-2020. Omenjena področja so bila prepoznana kot ključne sile v okviru strategije Evropa 2020 za premagovanje socio-ekonomske krize, ki zajema Evropske države, s spodbujanjem rasti, ustvarjanjem delovnih mest in krepitvijo socialne pravičnosti in vključenosti. Cilj programa Erasmus+ je povečanje spretnosti in zaposljivosti, kot tudi modernizacija izobraževanja, usposabljanja in mladinskega dela. Program Erasmus+ bo omogočil priložnosti za študij, usposabljanje, pridobivanje delovnih izkušenj in prostovoljno delo v tujini za več kot 4 milijone Evropejcev.

Študenti izbrani v okviru razpisa Fakultete za komercialne in poslovne vede za namen udeležbe na študiju ali prakso v okviru programa Erasmus+  imajo tako možnost, da:

* del študijskih obveznosti opravijo na partnerski instituciji v eni od sodelujočih držav programa Erasmus+,
* opravijo prakso v podjetju v eni od teh držav,
* so oproščeni stroškov šolnine v tujini, registracije, izpitov in dostopa do knjižnice na instituciji gostiteljici,
* se jim priznajo v tujini opravljene obveznosti, dogovorjene s Študijskim sporazumov/Programom usposabljanja,
* pridobijo finančno pomoč v okviru programa Erasmus+.

**Programske države**, ki sodelujejo v programu Erasmus+ mobilnosti med programskimi državami, so članice Evropske unije, Islandija, Lihtenštajn, Norveška, Turčija, Republika Severna Makedonija in Srbija.

1. **POGOJI ZA PRIJAVO**

Na razpis se lahko prijavi študent, ki izpolnjuje osnovne pogoje za pridobitev statusa »Erasmus študenta«:

* da je državljan Republike Slovenije oz. državljan ene od sodelujočih držav ALI ima v eni od sodelujočih držav stalno bivališče, status begunca ali osebe brez državljanstva,
* da ima med izvajanjem mobilnosti aktiven status študenta na FKPV,
* da v času dosedanjega študija še ni presegel omejitve 12 mesecev mobilnosti preko Erasmus+ programa

Mladi diplomant je ob prijavi na mobilnost vpisan v zadnji letnik študija in ima status študenta, pri čemer mora usposabljanje biti izvedeno v 12 mesecih po datumu diplomiranja.

1. **MERILA ZA UPRAVIČENOST MED IZVAJANJEM MOBILNOSTI**

**Merila za upravičenost med izvajanjem mobilnosti študentov za namen študija**

* Vse sodelujoče institucije iz držav Programa morajo biti visokošolske institucije, nosilke ECHE listine (strogo in dosledno spoštovanje načel ECHE listine - SICELJE04),
* Podpisan medinstitucionalni sporazum s partnericami iz držav Programa,
* Trajanje aktivnosti:  obdobje študija **od 3 do 12 mesecev**.

**Merila za upravičenost med izvajanjem mobilnosti z namenom prakse**

* Študent sam izbere institucijo/podjetje/organizacijo na kateri bo opravljal prakso v posvetu s koordinatorjem za prakso oziroma projektno pisarno.
* Trajanje aktivnosti:  obdobje študija **od** **2 do 12 mesecev**.

Mlad diplomant je ob prijavi na mobilnosti vpisan v zadnji letnik študija in ima status študenta, pri čemer mora usposabljanje biti izvedeno v 12 mesecih po datumu diplomiranja.

1. **ERASMUS+ FINANČNA DOTACIJA ZA MOBILNOST ŠTUDENTOV**

Izbranim študentom bodo dodeljene dotacije, s katerimi se krije potne stroške in stroške bivanja za čas trajanja mobilnosti. Namen Erasmus+ dotacije je sofinanciranje stroškov v tujini.

|  |  |  |
| --- | --- | --- |
| **Skupina 1**  **Države Programa z višjimi življenjskimi stroški** | Danska, Finska, Islandija, Irska, Luksemburg,  Lihtenštajn, Norveška, Švedska, Združeno kraljestvo | 520,00 € |
| **Skupina 2**  **Države Programa s srednjimi življenjskimi stroški** | Avstrija, Belgija, Ciper, Grčija, Nemčija, Nizozemska, Portugalska, Španija, Malta, Francija, Italija | 470,00 € |
| **Skupina 3**  **Države Programa z nižjimi življenjskimi stroški** | Bolgarija, Hrvaška, Češka republika, Estonija,  Latvija, Litva, Madžarska, Poljska, Republika Severna Makedonija, Romunija, Slovaška, Turčija, Srbija | 420,00 € |

Dodatek za študente, ki opravljajo prakso, se dodeli v višini **100 EUR/mesec.**

**Možna je pridobitev dodatkov za:**

* **Študente s posebnimi potrebami**, ki bodo potrjeni za izmenjavo Erasmus+, bodo lahko zaprosili za dodatna finančna sredstva.
* **Študente iz okolij z manj možnostmi,** bodo lahko zaprosili za dodatek na podlagi dokazila.

Po končani mobilnosti je vsak od udeležencev dolžan izpolniti končno poročilo (vprašalnik), ki ga prejme po elektronski pošti ter napisati prispevek o mobilnosti. Od udeleženca, ki ne predloži poročila, lahko Fakulteta za komercialne in poslovne vede zahteva, da delno ali v celoti povrne prejeto dotacijo EU.

1. **RAZPOLOŽLJIVA MESTA**

* **8 dotacij**

Na razpis je možno prijaviti mobilnosti z namenom študija ali prakse v tujini, ki bodo izvedene do 30. septembra 2022.

1. **MERILA ZA IZBOR**

Če se prijavi več kandidatov, kot je prostih mest, se pri izboru upoštevajo naslednja merila:

- letnik študija, pri čemer ima prednost študent, ki je višji letnik,

- motivacijsko pismo

- povprečna ocena študija

- ocena iz tujega jezika

- ob-študijske dejavnosti na mednarodnem področju

- prednost imajo študentje, ki se še niso udeležili programov mobilnosti v istem ciklu študija.

Vsa merila so enakovredna in sestavljajo skupno oceno, ki se upošteva pri izboru.

1. **POSTOPEK PRIJAVE**

**Kandidat odda prijavo z vsemi prilogami (življenjepis, motivacijsko pismo in druga dokazila o dodatnih znanjih):**

* osebno na FKPV
* pošlje po pošti (FKPV, Lava 7, Celje)
* pošlje na mail: [erasmus@fkpv.si](mailto:erasmus@fkpv.si).

Kandidati, ki ne bodo poslali vse potrebne dokumentacije bodo uvrščeni na rezervni seznam.

**Rok za prijavo je 1. 10. 2020 oziroma do zapolnitve mest.**

IZBOR KANDIDATOV: Izbor prijavljenih kandidatov bo opravila komisija v sestavi dekan FKPV, direktor FKPV in Erasmus+ koordinator FKPV na podlagi meril za izbor.

1. **POSEBNA OBRAVNAVA IN PODPORA UDELEŽENCEM MOBILNOSTI S POSEBNIMI POTREBAMI**

V okviru programa Erasmus+ so udeleženci s posebnimi potrebami upravičeni do posebne obravnave pri določanju pogojev sofinanciranja. Med osebe s posebnimi potrebami se uvrščajo posamezniki z motnjami v duševnem razvoju, slepi in slabovidni, gluhi in naglušni, z govorno jezikovnimi motnjami, gibalno ovirani, dolgotrajno bolni, s primanjkljaji na določenih področjih učenja ter s čustvenimi in vedenjskimi motnjami, ki potrebujejo dodatno strokovno pomoč ali sodelujejo v prilagojenih oz. posebnih programih.

Udeleženci s posebnimi potrebami, ki se prijavijo na Erasmus+ mobilnost, lahko zaprosijo za dodatna finančna sredstva. Poziv k oddaji vlog za dodelitev dodatnih finančnih sredstev in Vloga za dodelitev dodatnih sredstev za udeležence s posebnimi potrebami v okviru programa Erasmus+ sta objavljena na spletni strani FKPV in sicer [**TUKAJ**](https://www.fkpv.si/mednarodno-sodelovanje/erasmus/posebni_erasmus/).

1. **DODATNA PRAVILA V ČASU SPREMENJENIH OKOLIŠČIN POVEZANIH S PANDEMIJO COVID-19**

Z namenom doseganja ciljev in večje vključenosti posameznikov v aktivnosti progama, je Evropska komisija definirala dodatna pravila, s katerimi omogoča izvedbo t. i. virtualnih oz. kombiniranih mobilnosti, ki bodo veljala v času spremenjenih okoliščin za prihodnje aktivnosti. Nova, dodatna pravila, veljajo za vse projekte v teku, pri akciji KA103, za vse udeležence mobilnosti, študente, profesorje in strokovno osebje. Dodatna pravila se nanašajo na možnost izvedbe kombiniranih mobilnosti, torej kombinacija virtualne in fizične mobilnosti. V primeru, če fizična mobilnost res ni mogoča, se priporoča izvedba kombinirane mobilnosti: začetek izmenjave virtualno in nato izvedba fizične mobilnosti (ali obratno). Fizična mobilnost mora zadostiti pogoju minimalnega trajanja aktivnosti kot ga določa relevanten Vodnik za prijavitelje.

V celoti izvedena samo virtualna mobilnost je upravičena samo v primeru višje sile (pandemija in izredne razmere). Osnovna pravila programa Erasmus+ ostajajo nespremenjena in še vedno se v prvi vrsti spodbuja fizična mobilnost.

1. **DODATNE INFORMACIJE**

Petro Golob, Erasmus+ koordinator

e: [erasmus@fkpv.si](mailto:erasmus@fkpv.si)

t: 03/4285557

Datum objave razpisa: 1. 9. 2020